Stjörnuspekingar segja að stjörnumerki og afmælisdagur ráði miklu um persónuleika og eiginleika einstaklings . Sumir lifa algjörlega eftir þeim fræðum , aðrir telja þetta rugl og þriðji hópurinn skoðar fræðin til gamans . Þessir þekktu einstaklingar deila afmælisdegi en ætli þeir deili líka skapgerð og starfsferli ? Athafnasama Steingeitin : Hannes Steindórsson ( 42 ) , fasteignasali og eigandi Lindar fasteignasölu , og Sigmar Vilhjálmsson ( 43 ) , athafnamaður og eigandi Barion , eiga afmæli 3. janúar og eru því í merki Steingeitarinnar . Einkenni Steingeitarinnar er vinnusemi , trygglyndi , ábyrgð og samvera með fjölskyldunni . Strákarnir eru með eindæmum athafnasamir og virtir í sínum bransa . Þeir eru líka athafnasamir í einkalífinu , stunda íþróttir af kappi og eru vinamargir . Það er talið Steingeitinni til galla að hún er þrjósk og vinnufíkill og því er lag að muna eftir að taka sér frí af og til . Mistök eru ekki til í orðaforða afmælisbarna 3. janúar og sagt er að þau hafi mikla hæfileika til að afla fjár .